CELEX: 32005D0307
Language: fi
Date: 2005-04-12 00:00:00
Title: 2005/307/EY: Komission päätös, tehty 12 päivänä huhtikuuta 2005, Latviassa käytettävän sianruhojen luokitusmenetelmän hyväksymisestä (tiedoksiannettu numerolla K(2005) 1098)

16.4.2005   
            
            
               FI
            
            
               Euroopan unionin virallinen lehti
            
            
               L 98/42
            
         
      KOMISSION PÄÄTÖS,
   tehty 12 päivänä huhtikuuta 2005,
   Latviassa käytettävän sianruhojen luokitusmenetelmän hyväksymisestä
   (tiedoksiannettu numerolla K(2005) 1098)
   (Ainoastaan latviankielinen teksti on todistusvoimainen)
   (2005/307/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Asetuksen (ETY) N:o 3220/84 2 artiklan 3 kohdassa säädetään, että sianruhojen luokittelu on tehtävä arvioimalla vähärasvaisen lihan osuus tilastollisesti testatuilla arviointimenetelmillä, jotka perustuvat sianruhon yhden tai useamman anatomisen osan fyysiseen mittaukseen. Luokitusmenetelmien hyväksyminen perustuu arvioinnin tilastolliseen enimmäisvirhepoikkeamaan. Kyseinen sallittu poikkeama määritellään yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (2) 3 artiklassa.
            
         
               (2)
            
            
               Latvian hallitus on pyytänyt komissiota hyväksymään yhden sianruhojen luokitusmenetelmän ja on toimittanut tulokset leikkelykokeesta, joka on suoritettu ennen liittymispäivää, esittämällä asetuksen (ETY) N:o 2967/85 3 artiklassa säädetyn pöytäkirjan toisen osan.
            
         
               (3)
            
            
               Hakemusta arvioitaessa todettiin, että tarvittavat edellytykset kyseisen luokitusmenetelmän hyväksymiseksi täyttyvät.
            
         
               (4)
            
            
               Latviassa kauppatapa saattaa edellyttää, että pää, takajalat ja saparo poistetaan sianruhosta. Tämä olisi otettava huomioon mukautettaessa painoa tarjontamuotoon.
            
         
               (5)
            
            
               Laitteiden tai luokittelumenetelmien muutoksia ei voida sallia lukuun ottamatta muutoksia, jotka hyväksytään saadun kokemuksen perusteella tehdyllä komission päätöksellä. Sen vuoksi tämä hyväksyminen voidaan peruuttaa.
            
         
               (6)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Hyväksytään Intrascope (Optical Probe) -laitteen ja siihen liittyvien arviointimenetelmien, joista on yksityiskohtaiset tiedot liitteessä, käyttö sianruhojen luokitusta varten Latviassa asetuksen (ETY) N:o 3220/84 mukaisesti.
   2 artikla
   Poiketen siitä, mitä asetuksen (ETY) N:o 3220/84 2 artiklassa tarkoitetusta tarjontamuodosta säädetään, punnittavat ja luokiteltavat sianruhot voidaan Latviassa tarjota ilman päätä, takajalkoja ja saparoa. Jotta sianruhot voidaan hinnoitella verrattavin perustein, todettuun lämminpainoon on lisättävä:
   
               —
            
            
               7,61 % puuttuvasta päästä,
            
         
               —
            
            
               1,61 % puuttuvista takajaloista,
            
         
               —
            
            
               0,11 % puuttuvasta saparosta.
            
         3 artikla
   Laitteen tai arviointimenetelmän muutoksia ei hyväksytä.
   4 artikla
   Tämä päätös on osoitettu Latvian tasavallalle.
   
      Tehty Brysselissä 12 päivänä huhtikuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EYVL L 285, 25.10.1985, s. 39. Asetus sellaisena kuin se on muutettuna asetuksella (EY) N:o 3127/94 (EYVL L 330, 21.12.1994, s. 43).
   
      LIITE
      SIANRUHOJEN LUOKITUSMENETELMÄT LATVIASSA
      Intrascope (Optical Probe)
      
                  1.
               
               
                  Sianruhot luokitellaan Intrascope (Optical Probe) -laitteen avulla.
               
            
                  2.
               
               
                  Laitteessa on oltava kuusikulmainen anturi, jonka leveys on enintään 12 millimetriä (ja 19 millimetriä anturin päässä olevan terän kohdalla), joka sisältää tähtäimen ja valolähteen, sekä millimetreittäin tarkennettava liukuva kuori; anturin toimintaetäisyyden on oltava 3–45 millimetriä.
               
            
                  3.
               
               
                  Vähärasvaisen lihan osuus ruhosta lasketaan seuraavan kaavan mukaan:
                  
                      = 65,073 – 0,686X
                  
                  jossa:
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa
                           
                        
                              x
                           
                           
                              =
                           
                           
                              selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta viimeisen kylkiluun takaa.
                           
                        Tätä kaavaa sovelletaan 55–120 kilogramman painoisiin ruhoihin.